ai4bharat/Pralekha huggingface dataset:
ఉప రాష్ట్రపతి సచివాలయం
బాలగంగాధర్ తిలక్, చంద్రశేఖర్ ఆజాద్ జయంతి సందర్బంగా ఘన నివాళులర్పించిన ఉపరాష్ట్రపతి
యువతరానికి స్ఫూర్తి కలిగించే త్యాగం, దేశభక్తి, దిగ్గజ జాతీయ నాయకులు, స్వాతంత్య్ర సమరయోధుల కథలు
పాఠ్యపుస్తకాలలో ఉండేలా ఎక్కువ దృష్టి పెట్టాలని ఉపరాష్ట్రపతి పిలుపునిచ్చారు.
స్వాతంత్య్ర సమరయోధుల కలలను సాకారం చేయడానికి ప్రజలు కృషి చేయాలని విజ్ఞప్తి చేశారు
యువతరం స్ఫూర్తి పొందేలా త్యాగం, దేశభక్తి, దిగ్గజ జాతీయ నాయకులు, స్వాతంత్య్ర సమరయోధుల కథలపై పాఠశాల పుస్తకాలలో ఎక్కువ దృష్టి పెట్టాలని ఉపరాష్ట్రపతి శ్రీ ఎం. వెంకయ్య నాయుడు ఈ రోజు పిలుపునిచ్చారు. నేడు బాలగంగాధర్ తిలక్, చంద్రశేఖర్ ఆజాద్ జయంతి సందర్బంగా ఉపరాష్ట్రపతి ఫేస్ బుక్ ద్వారా ఘన నివాళులు అర్పించారు. వారి కలలను సాకారం చేసుకోవడానికి కృషి చేయాలని ప్రజలను కోరారు.
స్మారక సందర్భాలకే వార్తలను కవర్ చేయకుండా, స్వాతంత్య్ర సమరయోధుల, జాతీయ నాయకుల గాథలను నిరంతరం ప్రముఖంగా చూపాలని ఆయన మీడియాకు సూచించారు.
లోకమాన్య తిలక్, చంద్రశేఖర్ ఆజాద్ దేశం కోసం చేసిన త్యాగాలను గుర్తు చేసిన ఉపరాష్ట్రపతి, భారత స్వాతంత్య్ర పోరాటాన్ని పటిమను చూపడంలో వీరిద్దరూ మార్గదర్శక, ఉత్తేజకరమైన పాత్ర పోషించారని తెలిపారు.
స్వాతంత్య్ర సంగ్రామంలో వీరు సల్పిన విలువ కట్టలేని పోరాటాన్ని ప్రస్తుత యువత చదవాలని, తెలుసుకోవాలని ఉపరాష్ట్రపతి నొక్కిచెప్పారు.
వలసరాజ్యాల శక్తులు తరచూ బాలగంగాధర్ తిలక్ను ‘భారత అశాంతి పిత ’ అని పిలిచేవారని, ఆయన ‘స్వరాజ్’ భావనను బలంగా నమ్మి, ప్రజల్లోకి తీసుకెళ్లారని ఉపరాష్ట్రపతి అన్నారు. విద్యావేత్త, గణిత శాస్త్రవేత్త, తత్వవేత్త, జర్నలిస్ట్, సంఘ సంస్కర్త, అత్యంత బలమైన జాతీయవాది అని అన్నారు.
స్వరాజ్యం నా జన్మహక్కు, నేను దానిని సాధించి తీరుతా ! అని లోకమాన్య తిలక్ చేసిన గర్జన భారత స్వాతంత్య్ర పోరాటంలో ఒక విప్లవాత్మకమైన మలుపు తిప్పిందని శ్రీ వెంకయ్య నాయుడు తెలిపారు.
జాతీయ స్ఫూర్తిని రగిల్చిన లోకమాన్య తిలక్, ఇళ్లల్లో చేసుకునే వినాయక చవితి వంటి పండుగలను సార్వజనిక గణేషోత్సవాలుగా సమాజంలో ఒక పరివర్తన తెచ్చారని చెప్పారు. కేసరి, ది మహారట్ఠా అనే రెండు పత్రికలను నడిపి ప్రజల్లో రాజకీయ చైతన్యం తేవడానికి కృషి చేసారని వెంకయ్య నాయుడు చెప్పారు.
అలాగే నిస్వార్ధం, దేశభక్తి, శౌర్యానికి ప్రతీకగా నిలిచిన చంద్రశేఖర్ ఆజాద్ సేవలను కూడా ఉపరాష్ట్రపతి గుర్తు చేసుకున్నారు. అతి చిన్న వయసులోనే అనితర ధైర్యంతో స్వాతంత్య్రం కోసం పోరాడిన ధీరుడని కొనియాడారు. ఆయనకున్న నాయకత్వ పటిమ, సంస్థాపరమైన నైపుణ్యంతో హిందూస్తాన్ సోషలిస్ట్ రిపబ్లికన్ అసోసియేషన్ ను కీలకమైన సంస్థగా తీర్చిదిద్దారు. భగత్ సింగ్ వంటి యువ స్వతంత్ర పోరాట యోధులకు చైతన్య స్ఫూర్తిగా, మార్గదర్శిగా, ఆజాద్ నిలిచాడని ఉపరాష్ట్రపతి అన్నారు.
సాంస్కృతిక మంత్రిత్వ శాఖ
ప్రతిష్టాత్మక G20 అధ్యక్ష పదవిని డిసెంబరు 1 నుంచి భారత్ చేపట్టడంతో, భారతదేశ వ్యాప్తంగా ఉన్న 100 స్మారక కట్టడాల మీద G20 లోగోను డిసెంబర్ 1 నుంచి 7 వరకు ప్రదర్శిస్తున్న కేంద్ర సాంస్కృతిక మంత్రిత్వ శాఖకు చెందిన భారత పురావస్తు విభాగం
హుమయూన్ సమాధి, న్యూదిల్లీ
ఎర్రకోట, న్యూదిల్లీ
పురానాఖిల్లా, న్యూదిల్లీ
కుతుబ్ మినార్, న్యూదిల్లీ
గోల్కొండ కోట, హైదరాబాద్
శంకరాచార్య ఆలయం, జమ్ము&కశ్మీర్
రామప్ప దేవాలయం, తెలంగాణ
శ్రీ విరూపాక్ష దేవాలయం, హంపి, కర్ణాటక
నలంద మహావిహార, బిహార్
మరిన్ని చిత్రాల కోసం ఈ లింక్ మీద క్లిక్ చేయండి: https://wetransfer.com/downloads/5dd0d21069f68c870d0dcf406f7176b420221203154111/d3bbb0de1338b34880206d99a7f2ef8e20221203154129/8a45e2?trk=TRN_TDL_01&utm_campaign=TRN_TDL_01&utm_medium=email&utm_source=sendgrid
G20 లోగోను ప్రదర్శిస్తున్న కట్టడాల జాబితా కోసం ఇక్కడ క్లిక్ చేయండి
ఆరోగ్య, కుటుంబ సంక్షేమ మంత్రిత్వ శాఖ
కొవిడ్ -19పై పోరాటానికి 'అత్యవసర స్పందన, ఆరోగ్య వ్యవస్థ సన్నద్ధత ప్యాకేజీకి రూ.15,000 కోట్లు'
ప్రధాని శ్రీ నరేంద్రమోదీ అధ్యక్షతన కేంద్ర మంత్రివర్గం కేటాయింపు
జాతీయ, రాష్ట్రాల ఆరోగ్య వ్యవస్థల బలోపేతం, ప్రయోగాలకు అధిక నిధులు
కేంద్ర ఆరోగ్య మరియు కుటుంబ సంక్షేమ మంత్రిత్వ శాఖ ఆధ్వర్యంలో అమలు
దేశంలో కొవిడ్పై పోరాటానికి భారీగా నిధులు విడుదలకు ఆమోదం తెలుపుతూ ప్రధానమంత్రి శ్రీ నరేంద్ర మోదీ అధ్యక్షత జరిగిన కేంద్ర మంత్రివర్గ సమావేశంలో కీలక నిర్ణయం తీసుకున్నారు. భారత కొవిడ్ -19 అత్యవసర స్పందన, ఆరోగ్య వ్యవస్థ సన్నద్ధత ప్యాకేజీకి రూ.15,000 కోట్లు కేటాయించారు. ఈ మొత్తాన్ని మూడు దశల్లో ఖర్చు చేస్తారు. కొవిడ్-19 అత్యవసర సన్నద్ధతకు రూ.7,774 కోట్లు కేటాయించారు. మిగిలిన మొత్తాన్ని మిషన్ మోడ్ విధానంలో 1-4 సంవత్సరాల మధ్యకాలిక మద్దతుగా వినియోగిస్తారు.
కొవిడ్-19 కేసుల వృద్ధిని తగ్గించడం, పరిమితం చేయడమే లక్ష్యం
ఈ నిధుల విడుదల లక్ష్యం భారతదేశంలో కొవిడ్ కేసులను తగ్గించడం, వాటిని పరిమితం చేసే దిశలో అత్యవసర వైద్య ప్రతిస్పందనను పెంచడం. వ్యాధి నిర్ధారణ పరీక్షలను మరింత మెరుగుపరచడం, కొవిడ్ చికిత్స విధానాలు, అవసరమైన వైద్య పరికరాల సేకరణ, వైరస్ సోకిన రోగులకు అవసరమైన ఔషధాల సేకరణను కేంద్రీకృతం చేయడం, భవిష్యత్లో వ్యాధులు విజృంభించకుండా నివారించడానికి జాతీయ, రాష్ట్రాల ఆరోగ్య వ్యవస్థలను బలోపేతం చేయడం, ప్రయోగశాలల ఏర్పాటు మరియు నిఘా, బయో-సెక్యూరిటీ సంసిద్ధత, వ్యాధుల పరిశోధన సంస్థలను ముందస్తుగా భాగస్వాములను చేయడం మరియు రిస్క్ కమ్యూనికేషన్ కార్యకలాపాలను నిర్వహించడం ద్వారా వ్యాధుల వ్యాప్తిని అరికట్టాలన్నది ప్రధాన లక్ష్యం. ఈ కార్యక్రమాలన్నీ కేంద్ర ఆరోగ్య మరియు కుటుంబ సంక్షేమ మంత్రిత్వ శాఖ ఆధ్వర్యంలో అమలు జరుగుతాయి.
13 లక్షల వైరస్ నిర్ధరణ కిట్లను సేకరించేందుకు ఆదేశాలు
మొదటి దశ కింద, ఇతర మంత్రిత్వ శాఖల సహకారంతో కేంద్ర ఆరోగ్య మరియు కుటుంబ సంక్షేమ మంత్రిత్వ శాఖ ఇప్పటికే అనేక కార్యక్రమాలు చేపట్టింది. రాష్ట్రాలు, కేంద్ర పాలిత ప్రాంతాల్లోని కొవిడ్ డెడికేటెడ్ ఆస్పత్రులు, డెడికేటెడ్ కొవిడ్ ఆరోగ్య కేంద్రాలు, డెడికేటెడ్ కొవిడ్ సంరక్షణ కేంద్రాల బలోపేతానికి రూ.3,000 కోట్లు అదనంగా ఇప్పటికే మంజూరు చేసింది. క్వారంటైన్, ఐసోలేషన్, వ్యాధి నిర్ధారణ పరీక్షలు, చికిత్సలు, వ్యాధి నిరోధకత, సామాజిక దూరం మరియు నిఘా కోసం వివరణాత్మక మార్గదర్శకాలు, ప్రోటోకాల్లు, సలహాలను అందించింది. హాట్స్పాట్లను గుర్తించి తగిన నియంత్రణ వ్యూహాలను అమలు చేస్తున్నారు. వ్యాధి నిర్ధారణ ప్రయోగశాలల నెట్వర్క్ను విస్తరించారు. పరీక్షల సామర్థ్యం రోజురోజుకు పెరుగుతోంది. జాతీయ టీబీ నిర్మూలన పథకం కింద ప్రస్తుతమున్న మల్టీ టెస్టింగ్ ఫ్లాట్ఫామ్లపై కొవిడ్-19 పరీక్షలను పెంచడానికి 13 లక్షల వైరస్ నిర్ధరణ కిట్లను సేకరించేందుకు ఆదేశాలు జారీ చేశారు.
ప్రధాన్ మంత్రి గరీబ్ కల్యాణ్ పథకం కింద ఆశా వర్కర్లు సహా కొవిడ్-19 విధుల్లో ఉన్న అందరు ఆరోగ్య సిబ్బందికి బీమా కల్పించారు. వ్యక్తిగత రక్షణ సామగ్రి , N95 మాస్కులు, వెంటిలేటర్లు, టెస్టింగ్ కిట్లు, చికిత్స కోసం మందులు సేకరిస్తున్నారు.
కొవిడ్ విషయంలో బలమైన అత్యవసర స్పందనతోపాటు జాతీయ, రాష్ట్రాల ఆరోగ్య వ్యవస్థలు, వ్యాధుల పరిశోధనలు, బహుళ రంగ జాతీయ సంస్థలు, ఒన్ హెల్త్ ఫ్లాట్ఫామ్లు, కమ్యూనిటీ ఎంగేజ్మెంట్, రిస్క్ కమ్యూనికేషన్స్, అమలు, కార్యనిర్వహణ, సామర్థ్యం పెంపు, పర్యవేక్షణ, మూల్యాంకన సంస్థలను బలోపేతం చేయడానికి కేంద్ర కేబినెట్ ఆమోదించిన నిధులను ప్రధానంగా ఖర్చు చేస్తారు. మారుతున్న పరిస్థితులకు అనుగుణంగా ప్యాకేజీలోని వివిధ విభాగాల విషయంలో, అమలు చేసే సంస్థలకు  వనరుల విషయంలో మార్పులు చేయడానికి కేంద్ర ఆరోగ్య మరియు కుటుంబ సంక్షేమ మంత్రిత్వ శాఖకు అధికారం ఉంది.
(Visitor Counter : 108
రహదారి రవాణా, హైవేల మంత్రిత్వ శాఖ
పర్యాటక వాహనాల నిర్వాహకులకు నూతన పథకం
ఆన్ లైన్ లో దరఖాస్తులు సమర్పించిన 30 రోజులలోగా పర్మిట్ల జారీ
3 నెలలు లేదా దాని గుణిజాలకు 3 సంవత్సరాల వరకు పర్మిట్లకు అనుమతి
ఈ ఏడాది ఏప్రిల్ 1 నుంచి అమలులోకి రానున్న నూతన నిబంధనలు
ఇబ్బందులు లేకుండా పర్యాటక రంగ అభివృద్ధి, రాష్ట్రాల ఆదాయాల పెంపుకు దోహదం
ఆన్ లైన్ పద్దతిలో '' జాతీయ పర్యాటక గుర్తింపు / పర్మిట్ '' కోసం ఆన్ లైన్ లో దరఖాస్తు చేసేందుకు పర్యాటక వాహనాల నిర్వాహకులకు సౌలభ్యం కల్పిస్తూ రోడ్డు రవాణా, జాతీయ రహదారుల మంత్రిత్వశాఖ నూతన పథకాన్ని ప్రకటించింది. సంబంధిత పత్రాలతో నిర్ణీత రుసుమును చెల్లించిన వారికి దరఖాస్తు సమర్పించిన 30 రోజులలోగా పర్మిట్లను జారీచేస్తారు. దీనికోసం 2021 మార్చ్ 10వ తేదీన '' జాతీయ పర్యాటక గుర్తింపు / పర్మిట్ ఉత్తర్వులు నిబంధనలు 2021 '' పేరిట నూతన నిబంధనలతో జిఎస్ఆర్ 166 ను ప్రకటించారు. 2021 ఏప్రిల్ ఒకటవ తేదీ నుంచి ఈ నిబంధనలు అమలులోకి వస్తాయి. ప్రస్తుతం జారీ అయిన పర్మిట్లు వాటి గడువు ముగిసేంతవరకు చెల్లుబాటులో ఉంటాయి.
రాష్ట్రాల్లో పర్యాటక రంగాన్ని అభివృద్ధి చేసి తద్వారా వాటి ఆదాయాన్ని పెంచడానికి వీలు కల్పించే విధంగా నూతన నిబంధనలను రూపొందించడం జరిగింది. పథకాన్ని రవాణా అభివృద్ధి మండళ్ల 39,40 సమావేశాల్లో రాష్ట్రాల ప్రతినిధులు చర్చించి ఏకగ్రీవంగా ఆమోదించారు. సరకు రవాణా వాహనాలకు జారీ చేస్తున్నజాతీయ పర్మిట్ విధానం విజయవంతం కావడంతో పర్యాటక వాహనాలకు కూడా ఎలాంటి ఇబ్బందులు ఎదురవకుండా పర్మిట్లను జారీ చేయడానికి మంత్రిత్వశాఖ పథకానికి రూపకల్పన చేసింది.
అంతేకాకుండా, ఈ పథకం కింద మూడు నెలల కాలానికి లేదా దాని గుణిజాలకు ఒకేసారి మూడు సంవత్సరాలకు మించకుండా జారీ అయ్యే అధికారం / అనుమతి పర్మిట్లు సౌలభ్యంగా కూడా ఉంటాయి. దేశంలో కొన్ని ప్రాంతాల్లో పర్యాటక కాలం పరిమిత సీజన్ లో ఉండడం మరియు వాహన నిర్వాహకుల ఆర్థిక సామర్థ్యం అంశాలను దృష్టిలో ఉంచుకుని ఈ నిబంధనను పథకంలో చేర్చారు. పర్యాటక సమాచారాన్నికేంద్రీకృతం చేయడం ద్వారా పర్యాటక రంగ అభివృద్ధికి, పర్యాటకుల కదలికలను తెలుసుకోవడానికి ఈ నిబంధనలు అవకాశం కల్పిస్తాయి.
గత 15 సంవత్సరాలుగా దేశంలో రవాణా పర్యాటక రంగాలు గణనీయంగా అభివృద్ధి చెందుతున్నాయి. జాతీయ అంతర్జాతీయ పర్యాటకుల సంఖ్య పెరుగుతోంది. ఈ రంగాలు మరింత అభివృద్ధి సాధించడానికి అవకాశం కల్పించాలన్న లక్ష్యంతో నూతన నిబంధనలను రూపొందించడం జరిగింది.
రహదారి రవాణా, హైవేల మంత్రిత్వ శాఖ
వాహన పత్రాల చెల్లుబాటును 2021 మార్చి 31 వరకు పొడిగించిన రోడ్డు రవాణా, రహదారుల మంత్రిత్వశాఖ
ఆదేశాలను తప్పనిసరిగా అమలు చేయాలని రాష్ట్రాలు, కేంద్రపాలిత ప్రాంతాలకు సూచన
కోవిడ్-19 వ్యాప్తిని నివారించాలన్న లక్ష్యంతో వాహనాలకు సంబంధించిన డిఎల్ లు, ఆర్ సిలు, పర్మిట్లు వంటి పత్రాల చెల్లుబాటును 2021 మార్చి 31వ తేదీవరకు పొడిగిస్తూ కేంద్ర రోడ్డు రవాణా రహదారుల మంత్రిత్వశాఖ నిర్ణయం తీసుకున్నది. దీనికి సంబందించిన ఆదేశాలను ఈ రోజు రాష్ట్రాలు, కేంద్రపాలిత ప్రాంతాలకు రోడ్డురవాణా,రహదారుల మంత్రిత్వశాఖ పంపింది.
మోటారు వాహనాల చట్టం, 1988 మరియు కేంద్ర వాహనాల నిబంధనలు1989ల కింద పత్రాల చెల్లుబాటును పొడిగిస్తూ మంత్రిత్వశాఖ 30 మార్చి, 2020, 9 జూన్, 2020 మరియు 24 వ ఆగస్టు 2020 తేదీలలో లేఖలు రాసింది. వాహనాల ఫిట్ నెస్, పర్మిట్లు , లైసెన్స్, రిజిస్ట్రేషన్ లేదా ఏదైనా ఇతర సంబంధిత పత్రం  యొక్క చెల్లుబాటు 31 డిసెంబర్ 2020 వరకు చెల్లుబాటు అయ్యేలా పరిగణించాలని సూచించడం జరిగింది.
అయితే, కోవిడ్-19 ను దృష్టిలో ఉంచుకుని గడువును 2021 మార్చి 31వరకు పొడిగించాలని నిర్ణయించారు." కోవిడ్-19 వ్యాప్తిని నిరోధించవలసి ఉన్నందున పైన తెలిపిన అన్ని పత్రాల చెల్లుబాటు తేదీని 2021 మార్చి 31వరకు పొడిగించడం జరిగింది. 2020 ఫిబ్రవరి ఒకటవ తేదీ నుండి గడువు ముగిసిన లేదా 2021 మార్చి 31 నాటికి గడువు ముగిసే అన్ని పత్రాలకు ఈ ఉత్తర్వులు వర్తిస్తాయి " అని కేంద్ర రోడ్డు రవాణా రహదారుల మంత్రిత్వశాఖ పేర్కొన్నది. అన్ని పత్రాల గడువు 2021 మార్చి 31వ తేదీ వరకు ఉంటుందని అధికారులు గుర్తించాలి. దీనివల్ల సామాజిక దూరాన్ని పాటిస్తూ రవాణాకు సంబంధించిన సేవలను పొందడానికి ప్రజలకు కలుగుతుంది" అని రాష్ట్రాలు, కేంద్రపాలిత ప్రాంతాలకు పంపిన సమాచారంలో పేర్కొన్నారు.
కొవిడ్ వల్ల ఏర్పడిన క్లిష్ట సమయంలో పనిచేస్తున్న పౌరులు, రవాణాదారులు మరియు అనేక ఇతర సంస్థలు వేధింపులకు గురికాకుండా లేదా ఇబ్బందులను ఎదుర్కోకుండా చూడడానికి ప్రభుత్వ నిర్ణయాన్ని పూర్తిగా అమలు చేయాలని కేంద్ర రోడ్డు రవాణా రహదారుల మంత్రిత్వశాఖ కోరింది.
రైల్వే మంత్రిత్వ శాఖ
సెంట్రల్ కమాండ్ అండ్ కంట్రోల్ సెంటర్ గ్రౌండ్ బ్రేకింగ్ వేడుక
సెంట్రల్ కంట్రోల్ & కమాండ్ సెంటర్ అత్యవసర పరిస్థితుల్లో భారతీయ రైల్వేలకు నాడీ కేంద్రంగా పనిచేస్తుంది
సెంట్రల్ కంట్రోల్ & కమాండ్ సెంటర్ శంకుస్థాపన కార్యక్రమం జూలై 26, 2023న న్యూఢిల్లీలో జరిగింది. అత్యవసర పరిస్థితుల్లో సెంట్రల్ కంట్రోల్ & కమాండ్ సెంటర్ మొత్తం భారతీయ రైల్వేలకు నాడీ కేంద్రంగా పనిచేస్తుంది. ఈ కార్యక్రమానికి ఆర్పీఎఫ్ డీజీ సంజయ్ చందర్ ముఖ్య అతిథిగా హాజరయ్యారు.
మానిటరింగ్ సెల్ & అనలిటిక్ సెల్లో 50 కంటే ఎక్కువ మంది సిబ్బంది వివిధ షిఫ్టులలో 24 గంటలు పనిచేస్తారు. సెంట్రల్ కమాండ్ అండ్ కంట్రోల్ సెంటర్ భవనం డేటా పర్యవేక్షణ, సీసీటీవీ విశ్లేషణ, డేటా విశ్లేషణ & సైబర్ కార్యకలాపాలకు సంబంధించిన పనులు మొదలైన వాటి కోసం టీఓపీఏఆర్సీ ప్రధాన కార్యాలయంగా పనిచేస్తుంది. భారతీయ రైల్వేలోని అన్ని జోన్లు, దీని కోసం ప్రతి జోన్కు సంబంధించిన వీడియో స్క్రీన్ని పర్యవేక్షణ హాలులో ఉంచుతారు.
భవనంలో 60 మంది సామర్థ్యం గల కాన్ఫరెన్స్ హాల్, జిమ్నాజియం సౌకర్యం, ఫలహారశాల & ప్రముఖుల కోసం సూట్లు ఉంటాయి. ప్రాజెక్ట్ 2 దశల్లో నిర్మించబడుతుంది. రెండు దశలకుగాను వరుసగా రూ. 4.5 కోట్లు, రూ. 13.5 కోట్లు మంజూరు చేయబడ్డాయి. నేటి నుంచి  మొదటి దశ పనులు ప్రారంభం అవుతాయి.
యువజన వ్యవహారాలు, క్రీడల మంత్రిత్వ శాఖ
ఉత్తరప్రదేశ్ రాష్ట్రంలో 23 బహుళార్థ సాధక హాళ్ళతో సహా 30 క్రీడా మౌలిక సదుపాయాల ప్రాజెక్టులకు మంజూరుః శ్రీ అనురాగ్ ఠాకూర్
వర్ధమాన క్రీడాకారులు అంతర్జాతీయ ప్రమాణాలను అందుకునేందుకు క్రీడా మౌలికసదుపాయాల అభివృద్ధి కోసం, విదేశాలలో శిక్షణా శిబిరాలు సహా ప్రపంచ స్థాయి సౌకర్యాలును కల్పించేందుకు ప్రభుత్వం తగినన్ని నిధులను అందుబాటులోకి తెచ్చింది. దీనిని ఖేలో ఇండియా పథకం, జాతీయ క్రీడా ఫెడరేషన్లకు సహాయం, టార్గెట్ ఒలింపిక్ పోడియం పథకం, స్పోర్ట్స్ అథారిటీ ఆఫ్ ఇండియా ద్వారా క్రీడా ప్రోత్సాహక పథకాల ద్వారా సాధించింది. ఈ పథకాల కింద నిధులు డిమాండ్ ఆధారంగా ఉంటుంది. సాంకేతిక సాధ్యత, పథక మార్గదర్శనాల ఆధారంగా ప్రతిపాదనలను ఆమోదించింది.
క్రీడలు రాష్ట్ర అంశమైనందునన, క్రీడల అభివృద్ధి అనేది రాష్ట్ర ప్రభుత్వ వద్ద ప్రాథమికంగా ఉంటుంది. కేంద్ర ప్రభుత్వం తన కృషికి అనుబంధంగా ఉంది. ఖేలో ఇండియా పథకం కింద మంత్రిత్వ శాఖ ఝాన్సీ జిల్లాలో ఒక ఖేలో ఇండియా కేంద్రాన్ని ఏర్పాటు చేసేందుకు మంజూరు చేసింది. తదుపరి, 23 బహుళార్ధ సాధక హాళ్ళను, 30 క్రీడా మౌలిక సదుపాయ ప్రాజెక్టులను ఉత్తర ప్రదేశ్ రాష్ట్రానికి మంజూరు చేయడం జరిగింది.
ఈ సమాచారాన్ని యువజన వ్యవహారాలు & క్రీడల మంత్రి శ్రీ అనురాగ్ ఠాకూర్ లోక్సభకు మంగళవారం ఇచ్చిన సమాధానంలో వెల్లడించారు.
ప్రధాన మంత్రి కార్యాలయం
భారతదేశం లో పెట్టుబడుల ను పెంచే వ్యూహాల ను చర్చించడం కోసం ఒక విస్తృత సమావేశాన్ని నిర్వహించిన ప్రధాన మంత్రి
కోవిడ్-19 విశ్వమారి నేపథ్యం లో దేశ ఆర్థిక వ్యవస్థ ను అభివృద్ధి పరచడానికి స్థానిక పెట్టుబడుల ను ప్రోత్సహించడం తో పాటు మరిన్ని విదేశీ పెట్టుబడుల ను భారతదేశం లోకి ఆకర్షించడం కోసం తగిన వ్యూహాల ను గురించి చర్చించడానికి గాను ఒక సమగ్ర సమావేశాన్ని ప్రధాన మంత్రి శ్రీ నరేంద్ర మోదీ ఈ రోజు న నిర్వహించారు.
దేశం లోని ప్రస్తుత పారిశ్రామిక భూములు/స్థలాలు/పారిశ్రామిక వాడల లో అన్ని రకాల అనుమతుల ను వెనువెంటనే అందించేటటువంటి మౌలిక వ్యవస్థ కు పెద్ద పీట వేయడం తో పాటు అవసరమైన ఆర్థిక సహాయాన్ని సమకూర్చేందుకు ఉద్దేశించిన ఒక పథకాన్ని గురించి కూడాను ఈ సమావేశం లో చర్చించడమైంది. సమావేశం సాగిన క్రమం లో, పెట్టుబడిదారుల కు మార్గదర్శకత్వం వహించే, వారి సమస్యల పట్ల శ్రద్ధ ను వహించే మరియు కాలబద్ధమైన పద్ధతి లో అవసరమైనటువంటి అన్ని రకాల కేంద్ర, రాష్ట్ర అనుమతుల ను మంజూరు చేసి వారి కి తోడ్పడే మరింత అధిక క్రియాశీల దృష్టికోణాన్ని అలవరచుకోవాలి అంటూ ప్రధాన మంత్రి శ్రీ నరేంద్ర మోదీ ఆదేశించారు.
భారతదేశం లోకి పెట్టుబడుల ను శీఘ్రతరమైనటువంటి విధానం లో తీసుకువచ్చే మరియు దేశం లోని వివిధ రంగాల కు దన్ను గా నిలచే వేరు వేరు వ్యూహాల పై సమావేశం లో చర్చ చోటు చేసుకొంది. పెట్టుబడుల ను ఆకట్టుకోవడం లో రాష్ట్రాలకు వాటి వాటి వ్యూహాల ను అవి రూపొందించుకోగలిగేటట్టు గాను, ఈ విషయం లో రాష్ట్రాలు మరింత సక్రియాత్మకం గా వ్యవహరించేటట్టు గాను రాష్ట్రాల కు మార్గదర్శనం చేసే అంశం పై విపులమైన చర్చ ను చేపట్టడం జరిగింది.
వివిధ మంత్రిత్వ శాఖ లు అమలు పరుస్తున్నటువంటి సంస్కరణ కార్యక్రమాలు అదే పని గా కొనసాగాలన్న అంశం, అదే విధం గా పారిశ్రామిక వృద్ధి లో మరియు పెట్టుబడుల కు ప్రోత్సాహం లో ఎదురయ్యే అవరోధాల ను తొలగించేందుకు కాలబద్ధ ప్రణాళిక సాయం తో గట్టి చర్యల ను తీసుకొని తీరాలన్న అంశం సమావేశం లో చర్చ కు వచ్చాయి.
ఆర్థిక మంత్రి, హోం మంత్రి, వాణిజ్యం & పరిశ్రమల శాఖ మంత్రి, ఆర్థిక శాఖ సహాయ మంత్రి లతో పాటు భారత ప్రభుత్వం లోని ఉన్నతాధికారులు ఈ సమావేశాని కి హాజరయ్యారు.(
PIB Headquarters
ప్రపంచ పర్యావరణ దినోత్సవం సందర్భంగా ‘ఇండియా పోస్ట్’ ప్రత్యేక కవర్ విడుదల
ప్రతి సంవత్సరం జూన్ 5వ తేదీ నాడు “ప్రపంచ పర్యావరణ దినం’’గా జరుపుకొంటున్నారు. మన పర్యావరణాన్ని పరిరక్షించుకోవడానికి చేపట్టదగిన కార్యాచరణపై ప్రపంచవ్యాప్తంగా జాగృతిని పెంపొందింపజేయడం కోసం ఈ దినోత్సవాన్ని జరుపుతున్నారు. ప్రతి ఏటా ఒక ప్రత్యేక ఇతివృత్తాన్ని తీసుకొని దానికి సంబంధించి ప్రజలలో అవగాహనను పెంపొందిస్తున్నారు. అలాగే, ఈ సంవత్సరం “కనెక్టింగ్ పీపుల్ టు నేచర్ – ఇన్ ద సిటీ అండ్ ఆన్ ది ల్యాండ్, ఫ్రమ్ ది పోల్స్ టు ది ఈక్వేటర్’’ ను ఇతివృత్తంగా ఎంచుకున్నారు.
ప్రపంచ పర్యావరణ దినం సందర్భంగా 2017 జూన్ 5న ఒక ప్రత్యేక కవర్ ను ఇండియా పోస్ట్ విడుదల చేసింది. హైదరాబాద్ జనరల్ పోస్టాఫీసులో జరిగిన కార్యక్రమంలో తెలంగాణ పోస్టల్ సర్కిల్ చీఫ్ పోస్ట్ మాస్టర్ జనరల్ బ్రిగేడియర్ బి. చంద్రశేఖర్ ప్రత్యేక కవర్ ను విడుదల చేశారు. ఈ సందర్భంగా కార్యక్రమానికి హాజరైన హైదరాబాద్ పత్రికా సమాచార కార్యాలయం అడిషనల్ డైరెక్టర్ జనరల్ డాక్టర్ పి.జె. సుధాకర్ కు ప్రత్యేక కవర్ ను హైదరాబాద్ ప్రాంత చీఫ్ పోస్ట్ మాస్టర్ జనరల్ అందజేశారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 202.48 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 3.67 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం 2021 జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
2,02,48,32,325
|
|
అందుబాటులోని నిల్వలు
|
|
3,67,43,650
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 202.48 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 3.67 కోట్లకు పైగా  డోసులు అందుబాటులో ఉన్నాయి.
రహదారి రవాణా, హైవేల మంత్రిత్వ శాఖ
ఆటోమేటెడ్ టెస్టింగ్ స్టేషన్ ద్వారా మాత్రమే వాహనాల ఫిటనెస్ ను తప్పసరిచేస్తూ ముసాయిదా నోటిఫికేషన్ జారీ
ఆటోమేటెడ్ టెస్టింగ్ స్టేషన్ గుర్తింపు, నియంత్రణ, క్రమబద్దీకరణ కోసం చేసిన నిబంధన 175 ప్రకారం నమోదు చేసుకున్న ఆటోమేటెడ్ టెస్టింగ్ స్టేషన్ ద్వారా మాత్రమే వాహనాల యోగ్యత ను తప్పనిసరి చేయడంపై ప్రజల వ్యాఖ్యల కోసం రోడ్డు రవాణా, రహదారుల మంత్రిత్వ శాఖ ముసాయిదా నోటిఫికేషన్ ను జారీ చేసింది.దాని ప్రకారం -
1) భారీ సరుకు వాహనాలు/ భారీ ప్రయాణీకుల మోటార్ వాహనాలకు 01 ఏప్రిల్ 2023 నుంచి
2) మధ్యస్థాయి సరుకు వాహనాలు / మధ్య స్థాయి ప్రయాణీకుల మోటార్ వాహనాలు, తేలికపాటి మోటార్ వాహనాలు కు 01 జూన్ 2024 నుంచి తప్పనిసరి చేసింది.
ముసాయిదా నోటిఫికేషన్ను చేసేందుకు ఇక్కడ క్లిక్ చేయండిః
Click here to see Draft notification
రసాయనాలు, ఎరువుల మంత్రిత్వ శాఖ
భారతదేశానికి చెందిన రాష్ట్రీయ కెమికల్స్ అండ్ ఫెర్టిలైజర్స్ లిమిటెడ్ మరియు జర్మనీ కి చెందిన కె ప్లస్ మినరల్స్ & అగ్రికల్చర్ జి.ఎం.బి.హెచ్. అనుబంధ సంస్థ అయిన కె ప్లస్ ఎస్. మిడిల్ ఈస్ట్ ఎఫ్.జెడ్.ఈ. డి.ఎం.సి.సి మధ్య అవగాహన ఒప్పందాన్ని ప్రశంసించిన - డాక్టర్ మన్సుఖ్ మాండవీయ
2025 వరకు ప్రతి సంవత్సరం 1,05,000 మెట్రిక్ టన్నుల చొప్పున మ్యూరియేట్ ఆఫ్ పొటాష్  ను రాయితీతో కూడిన భారతదేశ నిర్దిష్ట ధరకు కె. ప్లస్ మిడిల్ ఈస్ట్ ఎఫ్.జెడ్.ఈ. డి.ఎం.సి.సి. సరఫరా చేస్తుంది
"భారతీయ వ్యవసాయ సమాజానికి సరసమైన ధరకు తగినంత ఎం.ఓ.పి. సరఫరాను నిర్ధారించడంలో ఈ దీర్ఘకాలిక ఒప్పందం చాలా దోహదపడుతుంది" : డాక్టర్ మాండవీయ
కె.ప్లస్ ఎస్. మిడిల్ ఈస్ట్ ఎఫ్.జెడ్.ఈ. డి.ఎం.సి.సి.  తో రాష్ట్రీయ కెమికల్స్ అండ్ ఫెర్టిలైజర్స్  సంతకం చేసిన ఒక అవగాహన ఒప్పందాన్ని కేంద్ర రసాయనాలు, ఎరువుల శాఖ మంత్రి డాక్టర్ మన్సుఖ్ మాండవీయ కి ఈ రోజు అందించారు. ఈ అవగాహన ఒప్పందంపై 2022 అక్టోబర్, 6వ తేదీన సంతకాలు చేశారు. వ్యవసాయ సమాజానికి ఎం.ఓ.పి. లభ్యతను మెరుగుపరచడం, వివిధ గ్రేడ్ల కాంప్లెక్స్ ఎరువుల స్వదేశీ ఉత్పత్తిని పెంచడం ఈ ఎం.ఓ.యూ. ముఖ్య ఉద్దేశం. ఈ కార్యక్రమంలో కేంద్ర రసాయనాలు, ఎరువుల శాఖ సహాయ మంత్రి శ్రీ భగవంత్ ఖుబా కూడా పాల్గొన్నారు.
వ్యవసాయ సమాజానికి ఎరువుల లభ్యతను నిర్ధారించడానికి వీలుగా సంబంధిత వనరులు సమృద్ధిగా ఉన్న సంపన్న దేశాలతో దీర్ఘకాలిక భాగస్వామ్యం ద్వారా సరఫరా అనుసంధానత లను ఏర్పాటు చేయడం కోసం భారత ప్రభుత్వం దేశీయ ఎరువుల పరిశ్రమ ను ప్రోత్సహిస్తోంది. ముడిసరుకు తో పాటు ఎరువుల ఖనిజాల దిగుమతులపై భారతదేశం ఎక్కువగా ఆధార పడుతున్నందున, ఈ భాగస్వామ్యాలు నిర్దిష్ట కాల వ్యవధిలో ఎరువులు, ముడి పదార్థాల సురక్షితమైన లభ్యతను అందిస్తాయి. అదేవిధంగా అస్థిర మార్కెట్ పరిస్థితుల్లో ధర స్థిరత్వాన్ని కూడా అందిస్తాయి.
అవగాహన ఒప్పందంలో భాగంగా, కె ప్లస్ ఎస్. సంస్థ 2022 నుంచి 2025 వరకు సంవత్సరానికి 1,05,000 మెట్రిక్ టన్నుల మ్యూరియేట్ ఆఫ్ పొటాష్  ని తగ్గింపుతో కూడిన భారతదేశ నిర్దిష్ట ధరకు సరఫరా చేస్తుంది. ఆర్.సి.ఎఫ్. సంస్థ క్యాప్టివ్ వినియోగంతో పాటు దాని వ్యాపార ప్రయోజనాల కోసం అవసరమైన ఎం.ఓ.పి. ని కె. ప్లస్ ఎస్. సంస్థ సరఫరా చేస్తుంది. ఆర్.సి.ఎఫ్. క్యాప్టివ్ వినియోగంలో 60 శాతం అవసరాన్ని ఈ సరఫరా పూర్తి చేస్తుంది.
ఈ సందర్భంగా, డాక్టర్ మన్సుఖ్ మాండవీయ, ఆర్.సి.ఎఫ్. బృందాన్ని అభినందిస్తూ, "భారతీయ వ్యవసాయ సమాజానికి సరసమైన ధరకు ఎం.ఓ.పి. తగినంత సరఫరాను నిర్ధారించడంలో, ఆర్.సి.ఎఫ్. సంతకం చేసిన ఈ దీర్ఘకాలిక ఒప్పందం చాలా దోహదపడుతుంది" అని పేర్కొన్నారు. ప్రస్తుత భౌగోళిక-రాజకీయ పరిస్థితుల్లో, ఎం.ఓ.పి. అంతర్జాతీయ ధరలు తీవ్ర అస్థిరతను ఎదుర్కొన్నప్పుడు, ఆర్.సి.ఎఫ్. సంతకం చేసిన ఈ దీర్ఘకాలిక ఒప్పందం దేశంలో ఎం.ఓ.పి. ధరల స్థిరత్వాన్ని కొనసాగించడానికి ఒక ముఖ్యమైన అడుగు అని ఆయన తన అభిప్రాయాన్ని వ్యక్తం చేశారు.
ఈ కార్యక్రమంలో ఎరువుల శాఖ కార్యదర్శి శ్రీ అరుణ్ సింఘాల్; ఆర్.సి.ఎఫ్., చైర్మన్, మేనేజింగ్ డైరెక్టర్ శ్రీ ఎస్.సి. ముద్గేరికర్ తో పాటు ఎరువుల శాఖకు చెందిన పలువురు సీనియర్ అధికారులు కూడా పాల్గొన్నారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 15.29 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,53,58,865
|
|
అందుబాటులోని నిల్వలు
|
|
15,29,75,480
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 15.29 కోట్లకుపైగా  నిల్వలు అందుబాటులో ఉన్నాయి.
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఉత్తరప్రదేశ్లోని హాపూర్లో కేవీఐసీ చైర్మన్ ఆధ్వర్యంలో గ్రామ వికాస్ యోజన పంపిణీ కార్యక్రమం
ఖాదీ & గ్రామ పరిశ్రమల కమిషన్  చైర్మన్ శ్రీ మనోజ్ కుమార్ ఆధ్వర్యంలో, గ్రామ వికాస్ యోజన పంపిణీ కార్యక్రమాన్ని ఉత్తరప్రదేశ్ హాపూర్లోని నాన్పూర్ గ్రామంలో నిర్వహించారు. మీరట్ కేవీఐసీ ప్రాంతీయ కార్యాలయం ఈ కార్యక్రమాన్ని నిర్వహించింది.
హనీ మిషన్లో భాగంగా, 30 మంది తేనెటీగల పెంపకందార్లకు 300 తేనెటీగల పెట్టెలు, తేనెటీగలను ఈ కార్యక్రమంలో అందించారు. కుమ్హార్ సశక్తికరణ్ పథకం కింద 100 మంది కుమ్మరులకు విద్యుత్ కుండల చక్రాలు, 75 మంది తోలు కళాకారులకు పాదరక్షల మరమ్మతు పనిముట్ల పెట్టెలను అందించారు. గర్ ముక్తేశ్వర్ నియోజకవర్గం ఎమ్మెల్యే శ్రీ హరేంద్ర సింగ్ తెవాటియా ప్రత్యేక అతిథిగా ఈ కార్యక్రమానికి హాజరయ్యారు.
ప్రతి ఒక్కరు యంత్రాలు, పనిముట్ల పెట్టెలను సద్వినియోగం చేసుకుని వీలైనంత ఎక్కువ ఉపాధి అవకాశాలు అందిపుచ్చుకుని స్వావలంబన భారత్ నిర్మాణానికి సహకరించాలని శ్రీ మనోజ్కుమార్ మాట్లాడారు. ప్రధాన మంత్రి శ్రీ నరేంద్ర మోదీ దార్శనికత్వంలో భారతదేశం తనను తాను పటిష్టమైన, స్వయంసమృద్ధి దేశంగా ప్రపంచానికి చాటుతోందని చెప్పారు. ప్రధాని నినాదమైన 'లోకల్ టు గ్లోబల్ ఇండియా' దార్శనికతను సాకారం చేసేందుకు 'భారత్లో తయారీ'తో పాటు 'ప్రపంచం కోసం తయారీ' మంత్రంతో మనమంతా ముందుకు సాగాలని సూచించారు.
మీరట్లోని కేవీఐసీ ప్రాంతీయ కార్యాలయం పరిధిలోకి ఉత్తరప్రదేశ్లోని 6 డివిజన్లు, 25 జిల్లాలు వస్తాయి. ఈ కార్యాలయం కింద 415 నమోదిత ఖాదీ సంస్థలు ఉన్నాయి. ఈ సంస్థల ద్వారా 1,03,787 మంది చేనేత కార్మికులు, స్పిన్నర్లు, ఇతర చేతివృత్తి కళాకారులకు ఉపాధి కల్పిస్తున్నారు. 2022-23లో, ఖాదీ సంస్థలు సుమారు రూ.29,996 లక్షల విలువైన ఖాదీని ఉత్పత్తి చేశాయి, రూ.47,385 లక్షల విలువైన అమ్మకాలను సాధించాయి. ప్రధానమంత్రి ఉపాధి కల్పన కార్యక్రమం  కింద గత మూడేళ్లలో 10,960 యూనిట్లను స్థాపించారు. వీటి ద్వారా 87,680 మందికి ఉపాధి లభిస్తోంది. గ్రామ వికాస్ యోజన పంపిణీ కార్యక్రమంలో ఉత్తరప్రదేశ్ ప్రభుత్వం, కేవీఐసీ అధికారులు, ఉద్యోగులు పాల్గొన్నారు.
వాణిజ్యం, పరిశ్రమల మంత్రిత్వ శాఖ
ఉమ్మడి ప్రకటన: భారత్- యునైటెడ్ కింగ్డమ్ మధ్య ముగిసన పదో రౌండ్ ఎఫ్టీఏ చర్చలు
- రిపబ్లిక్ ఆఫ్ ఇండియా మరియు యునైటెడ్ కింగ్డమ్ మధ్య స్వేచ్ఛా వాణిజ్య ఒప్పందం
 కోసం పది రౌండ్ చర్చలు
09 జూన్ 2023న రిపబ్లిక్ ఆఫ్ ఇండియా మరియు యునైటెడ్ కింగ్డమ్ మధ్య స్వేచ్ఛా వాణిజ్య ఒప్పందం  కోసం పది రౌండ్ చర్చలు ముగిశాయి. మునుపటి రౌండ్ల మాదిరిగానే, ఇది హైబ్రిడ్ పద్ధతిలో నిర్వహించారు. పలువురు బ్రిటన్ అధికారులు చర్చల కోసం న్యూఢిల్లీకి విచ్చేశారు. మరికొందరు అన్లైన్లో వర్చువల్ విధానంలో ఈ చర్చలకు హాజరయ్యారు. 50 వేర్వేరు సెషన్లలో 10 విధాన రంగాలలో సాంకేతిక చర్చలు జరిగాయి. వారు ఈ విధాన రంగాలలో వివరమైన ముసాయిదా ఒప్పంద టెక్స్ట్ చర్చలను చేర్చారు. వచ్చే నెలలో పదకొండో రౌండ్ చర్చలు జరగనున్నాయి.